बाेर्ड के मूल्यांकन में लापरवाही की तो रूकेगी शिक्षकों की वेतनवृद्धि
उत्तर पुस्तिकाओं का मूल्यांकन 6 से
भास्कर न्यूज | जांजगीर-चांपा
माध्यमिक शिक्षा मंडल द्वारा प्रायवेट व सरकारी स्कूलों के शिक्षकों से हाईस्कूल व हायर सेकंडरी की परीक्षा का मूल्यांकन कराया जाता है। हालांकि बोर्ड ने वेल्वर्स के लिए मापदंड बनाया है, फिर भी रिव्ल्यूशन में अप्रत्याशित रूप से अंक बढ़ जाते हैं, जिससे बोर्ड की किरकिरी तो होती ही है, साथ ही वेल्वरों के ज्ञान पर भी सवाल उठता है। बोर्ड ने ऐसे वेल्वरों के लिए इस वर्ष सख्त प्रावधान बनाए हैं।
छत्तीसगढ़ माध्यमिक शिक्षा मंडल द्वारा आयोजित 10वीं और 12वीं बोर्ड परीक्षा की उत्तर पुस्तिकाओं का मूल्यांकन 6 मार्च से शुरू होगा। मूल्यांकन कार्य पूरा करने के लिए करीब 550 शिक्षकों की ड्यूटी लगाई है। पिछली बार मूल्यांकन कार्य में गड़बड़ी करने वाले शिक्षक इस बार उत्तर पुस्तिकाओं की जांच नहीं कर पाएंगे। बोर्ड ने एेसे शिक्षकों को बाहर का रास्ता दिखा दिया है। माध्यमिक शिक्षा मंडल द्वारा मूल्यांकन कार्य के लिए जिला मुख्यालय जांजगीर स्थित हाईस्कूल क्रमांक एक को मूल्यांकन केंद्र बनाया गया है। मूल्यांकन का कार्य 6 मार्च से प्रारंभ होगा जिसे शिक्षकों को 31 मार्च तक हर हाल में पूरा करना होगा। मूल्यांकन कार्य में लगे शिक्षकों के ऊपर यह दबाव रहेगा कि 1 अप्रैल से नया शिक्षा सत्र शुरू किया जाना है। वहीं यदि मूल्यांकन देर से होगा तो परिणाम घोषित करने में समय लग सकता है। हालांकि शिक्षा विभाग को समय पर मूल्यांकन पूरा करने का भरोसा है। इस कार्य को पूरा करने के लिए जिले के 550 शिक्षकों के अलावा शिक्षा विभाग के कर्मचारियों की ड्यूटी लगाई गई है। जिले में भी पुनर्मूल्यांकन में अंक बढ़े थे। कक्षा दसवीं में 178 मूल्यांकनकर्ताओं की जांची कॉपियों में 20 से 30 अंक बढ़े हैं। इनमें सर्वाधिक संस्कृत में 50 मूल्यांकनकर्ता हैं। इसी तरह सामाजिक विज्ञान में 48 शिक्षक शामिल हैं, जबकि बारहवीं में कुल 143 मूल्यांकनकर्ताओं को इस बार मूल्यंाकन कार्य से बाहर किया गया है जिसमें हिन्दी विषय के ही सर्वाधिक 41 शिक्षक शामिल हैं।
गवर्मेंट हायर सेकंडरी स्कूल जहां होगा उत्तर पुस्तिकाओं का मूल्यांकन।
परीक्षा कार्य में ऐसे मूल्यांकनकर्ताओं को बाहर कर दिया गया है, जिन्होंने कॉपी जांचने में लापरवाही की थी। बोर्ड द्वारा मूल्यांकन कार्य के लिए सीधे ऑनलाईन ड्यूटी लगाई गई है जिसके चलते शिक्षकों की सूची अभी नहीं मिल पाई है। वेतनवृद्धि पर रोकी जा सकती है। \\\'\\\' व्हीएस शर्मा, प्राचार्य एवं मूल्यांकन केंद्र प्रभारी
इस बार ऐसे की जाएगी सख्त कार्रवाई
पुनर्मूल्यांकन में 20 प्रतिशत तक अंक बढ़ने पर पारिश्रमिक रोका जाएगा।
30% तक अंकों की वृद्धि होने पर एक वेतनवृद्धि रोक दी जाएगी और पारिश्रमिक भी नहीं मिलेगा।
50 फीसदी तक अंक बढ़ने पर एक वेतनवृद्घि रुकेगी, पारिश्रमिक नहीं मिलेगा व हमेशा के लिए मूल्यांकन कार्य से वंचित कर दिया जाएगा।
इस वजह से नहीं लगाई गई लापरवाहों की ड्यूटी
दसवीं-बारहवीं बोर्ड परीक्षा 2016 में मूल्यांकनकर्ताओं ने खूब लापरवाही की थी। सूत्रों के अनुसार मूल्यांकन कार्य में लापरवाही करने वाले ऐसे मूल्यांकनकर्ताओं को इस बार बोर्ड ने कॉपी जांचने के काम से बाहर कर दिया है। साथ ही उन्हें नोटिस भेजकर जवाब भी मांगा जा रहा है। ये वे मूल्यांकनकर्ता हैं, जिनकी जांची कॉपियों के पुनर्मूल्यांकन के बाद 20 से 30 तक अंक परिवर्तित हुए हैं। इनके खिलाफ अनुशासनात्मक कार्रवाई के लिए स्कूल शिक्षा सचिव को सूची बनाकर भेजा गया है।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva